यह स्टडी इस लिहाज से दिलचस्प है कि यह भारत में कुपोषण को क्षेत्रीय आधार पर उजागर करती है। इसके हिसाब से, भारत के दक्षिण और पूर्व (जहां चावल मुख्य आहार है) में रहने वाले लोग उत्तर और पश्चिम में रहने वालों (जहां गेहूं मुख्य आहार है ) के मुकाबले कम पोषक भोजन करते हैं। इसी तरह शहरी क्षेत्रों के भोजन में ग्रामीण इलाकों की तुलना में सूक्ष्म पोषक तत्वों की ज्यादा कमी पाई गई, खासकर कम आय वाले परिवारों में। चूंकि ग्रामीण इलाकों में कई तरह का अनाज खाया जाता है इसलिए वहां के आहार में सूक्ष्म पोषक तत्व ज्यादा पाए गए।